Langkung rumiyin keparenga kula ngaturaken pambuka ular-ular menggah makartining ubarampe rasa lan pikir ingkang kadarbe dening manungsa minangka gegebengan kita manawi badhe ngudi dhateng kamajenganipun budaya lan sastra Jawi. Menggahing janma manungsa, inggih pirantos wujud rasa lan pikir punika ingkang dados wigatining wigatos tumrap tiyang gesang bebrayan. Majeng munduripun lampahing kabudhayan punika gumantung saking daya pakartining rasa lan pikir.